Diari Oficial de la Generalitat Valenciana


Sumari del DOGV 6050, del 06-07-2009 (2009/7816)

ORDRE de 14 de maig de 2009, de la Conselleria de Medi Ambient, Aigua, Urbanisme i Habitatge, per la qual es disposa la publicació, per a general coneixement, de la Resolució de 30 de novembre de 2004, per la qual s'aprova la modificació parcial del traçat del camí ramader núm. 18, assegador Reial del Frontó al Tossal del Regall, al terme municipal de Sant Joan de Moró.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6050

Data del DOGV
:   06-07-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/7816


Data del document
:   14-05-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

ORDRE de 14 de maig de 2009, de la Conselleria de Medi Ambient, Aigua, Urbanisme i Habitatge, per la qual es disposa la publicació, per a general coneixement, de la Resolució de 30 de novembre de 2004, per la qual s'aprova la modificació parcial del traçat del camí ramader núm. 18, assegador Reial del Frontó al Tossal del Regall, al terme municipal de Sant Joan de Moró. [2009/7816]  
Vist l'expedient CS/VP/MT/002/03, de modificació parcial del traçat del camí ramader núm.18, assegador Reial del Frontó al Tossal del Regall, que discorre pel terme municipal de Sant Joan de Moró, afectat per explotació minera de la secció C núm. 2174, denominada Frontó, de la qual és titular la mercantil Áridos Monfort, SA, es constata que en data 30 de novembre de 2004 el conseller de Territori i Habitatge resol aprovar la modificació parcial de traçat esmentada; no obstant això, aquesta resolució no es publica en el Diari Oficial de la Generalitat Valenciana.  
De conformitat amb el que disposa l'article 52 de la Llei 30/1992, de 26 de novembre, de règim jurídic de les administracions públiques i del procediment administratiu comú, perquè produïsquen efectes jurídics les disposicions administratives han de publicar-se en el diari oficial que corresponga.  
Vist el Reglament orgànic i funcional de la Conselleria de Medi Ambient, Aigua, Urbanisme i Habitatge, aprovat per Decret 131/2007, de 27 de juliol, del Consell (DOCV de 30 de juliol de 2007), modificat pel Decret 106/2008, de 18 de juliol (DOCV de 24 de juliol de 2008).  
ORDENE  
Article primer  
Que es publique la Resolució de 30 de novembre de 2004, del conseller de Territori i Habitatge, per la qual s'aprova la modificació parcial del traçat del camí ramader núm. 18, assegador Reial del Frontó al Tossal del Regall, al terme municipal de Sant Joan de Moró (Castelló), el qual s'adjunta en l'annex d'aquesta ordre.  
DISPOSICIÓ FINAL  
La Resolució de 30 de novembre de 2004, esmentada anteriorment, entrarà en vigor el dia que es publique en el Diari Oficial de la Comunitat Valenciana.  
València, 14 de maig de 2009  
El conseller de Medi Ambient, Aigua, Urbanisme i Habitatge,  
JOSÉ RAMÓN GARCÍA ANTÓN  
ANNEX  
Resolució de 30 de novembre de 2004, de la Conselleria de Territori i Habitatge, per la qual s'aprova la sol·licitud de modificació parcial del traçat del camí ramader núm. 18, assegador Reial del Frontó al Tossal del Regall, al terme municipal de Sant Joan de Moró (Castelló)  
Vista la sol·licitud, de 8 de setembre de 2003, de Custodi Monfort Ramos en representació d'Áridos Monfort, SA, per a modificació del traçat del camí ramader número 18, assegador Reial del Frontó al Tossal del Regall, al terme municipal de Sant Joan de Moró (Castelló).  
Vistos la Llei 3/1995, de 23 de març, de camins ramaders; el Reial decret 2876/78, que aprova el Reglament de la derogada Llei 22/1974, de camins ramaders, aplicat transitòriament per no contradir els preceptes bàsics establits en la Llei 3/1995; la Llei 30/1992, de 26 de novembre, de règim jurídic de les administracions públiques i del procediment administratiu comú, i la resta de disposicions concordants.  
Vista la proposta de la Direcció General de Gestió del Medi Natural i quants informes favorables s'han sol·licitat preceptivament.  
Fent ús de les facultats que tinc atribuïdes, ordene:  
Article primer  
S'aprova la sol·licitud de modificació parcial de traçat del camí ramader núm. 18, assegador Reial del Frontó al Tossal del Regall, afectat per explotació minera al terme municipal de Sant Joan de Moró (Castelló) d'acord amb la proposta de la Direcció Territorial de la Conselleria de Territori i Habitatge de Castelló.  
Article segon  
Aquesta resolució s'ha de comunicar a la Conselleria d'Economia, Hisenda i Ocupació.  
Disposició final  
Aquesta resolució entrarà en vigor el dia que es publique en el Diari Oficial de la Generalitat Valenciana.  
València, 30 de novembre de 2004.- El conseller de Territori i Habitatge: Rafael Blasco Castany.